Izvor: Kolinda Grabar Kitarović / Facebook / N1 / Ilustracija

Hrvatsku reprezentaciju u susretu protiv Danske u osmini finala svjetskog prvenstva Rusiji s tribina stadiona u Nižnjem Novgorodu bodrila je i hrvatska predsjednica Kolinda Grabar-Kitarović, a nakon utkamice posjetila ih je u svlačionici i čestitala im na pobjedi.



Hrvatska predsjednica je u Nižnji stigla u nedjelju i u Rusku Federaciju je, kako je ranije ustvrdila, doputovala privatno kao navijačica i sama će snositi troškove.

Kolinda Grabar-Kitarović je ohrabrila 'Vatrene' poručivši kako je, kao i cijela domovina, impresionirana igrom hrvatske reprezentacije.





Na pitanje koji joj je nogometaš najdraži, poručila je da su joj svi jednako važni i da će za sve jednako navijati.

Hrvatska predsjednica je utakmicu pratila u dresu kojoj joj je prije odlaska na SP poklonio izbornik Zlatko Dalić.





Congratulations to #RUSSIA on a great play ⚽️! See you in #Sochi! @PutinRF_Eng — Kolinda GK (@KolindaGK) July 1, 2018







"Čestitam Rusiji na plasmanu u četvrtfinale, vidimo se u Sočiju," poručila je hrvatska predsjednica preko Twittera, a oglasila se na Facebooku i tijekom utakmice, kao i nakon nje objavivši fotografije iz svlačionice Vatrenih poslije pobjede nad Danskom.







Hrvatsko - danski ogled pratio je i predsjednik FIFA-e Gianni Infantino koji je danas u Moskvi gledao i pobjedu ruske reprezentacije protiv Španjolske.

S tribina stadiona u Nižnjem Novgorodu svoje reprezentacije su bodrili i predsjednici Danskog i Hrvatskog nogometnog saveza Jesper Moller Christensen i Davor Šuker, te legendarni danski vratar Peter Schmeichel i naš Stipe Pletikosa.

Upravvo su Schmeichel i Pletikosa prije utakmice pozvali navijače na 'fair-play' navijanje poželjevši sreću jednio drugima.



N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.